**Mesto Vrútky**

 Predkladacia správa

*Určené: na zasadnutie Mestského zastupiteľstva vo Vrútkach dňa 17 júna 2014.*

Názov materiálu**:**

**Návrh na vyradenie Základnej školy s materskou školou na Ulici M.R.Štefánika 1 vo Vrútkach a zaradenie Spojenej školy na Ulici M.R.Štefánika 1, vo Vrútkach**

**Materiál obsahuje:** - dôvodová správa

***Návrh na uznesenie č.* :**

**Mestské zastupiteľstvo vo Vrútkach**

1. **schvaľuje zmenu zriaďovateľa Gymnázia Jozefa Cígera Hronského, Čachovský rad 36, 038 61 Vrútky, zo súčasného zriaďovateľa Žilinský samosprávny kraj na nového zriaďovateľa mesto Vrútky k 31.08.2015,**
2. **schvaľuje návrh na vyradenie Základnej školy s materskou školou, Ulica M. R. Štefánika 1, Vrútky a jej súčasti Školského klubu detí, Ulica M. R. Štefánika 1, Vrútky, zo siete škôl a školských zariadení, k 31.08.2015,**
3. **schvaľuje návrh na zaradenie Spojenej školy, Ulica M. R. Štefánika 1, Vrútky s organizačnými zložkami: Materská škola, Ulica M. R. Štefánika 1, Vrútky, Základná škola, Ulica M. R. Štefánika 1, Vrútky a Gymnázium Jozefa Cígera Hronského, Ulica M. R. Štefánika 1, Vrútky a jej  súčasti Školského klubu detí, Ulica M. R. Štefánika 1, Vrútky do siete škôl a školských zariadení k 01.09.2015, ktorej zriaďovateľom bude mesto Vrútky.**

**Spracovala: Mgr. Emília Šútovcová,** vedúca oddelenia školstva

**Predkladá: Ing. J. Rišianová,** vedúca odboru služieb

Vo Vrútkach, 9. júna 2014

............................................. podpis predkladateľa

**Dôvodová správa**

V súlade s Uznesením MsZ č. 24/2014, zo dňa 11.2.2014 – zmena zriaďovateľskej pôsobnosti Gymnázia Jozefa Cígera Hronského, rokoval primátor Mesta Vrútky, Ing. Miroslav Mazúr so zástupcami Žilinského samosprávneho kraja.

Rokovanie sa uskutočnilo dňa 9. júna 2014, v priestoroch VUC Žilina. Za Mesto Vrútky sa ho zúčastnili: Ing. Miroslav Mazúr, primátor Mesta Vrútky, Ing. Janka Rišianová, vedúca odboru služieb MsÚ, Mgr. Emília Šútovcová, vedúca oddelenia školstva MsÚ Vrútky. Za ŽSK rokovanie viedol **PhDr. Pavol Holeštiak, PhD., riaditeľ Úradu ŽSK a ďalší zamestnanci ŽSK zainteresovaní vo veci prechodu zriaďovateľských kompetencií** v Gymnáziu Jozefa Cígera Hronského.

Z rokovania vzišla predbežná dohoda o zmene zriaďovateľskej pôsobnosti Gymnázia J.C.Hronského vo Vrútkach, podľa ods. 1, § 20 zákona 596/2003 Z.z. k 1.9.2015 medzi VÚC a Mestom Vrútky. V zastupiteľstve ŽSK bude návrh na zmenu zriaďovateľa prerokovaný 26.6. 2014.

|  |  |  |  |  |  |
| --- | --- | --- | --- | --- | --- |
| **Šk. rok** | **2009/10** | **2010/11** | **2011/12** | **2012/13** | **2013/14** |
| **Počet žiakov** | **282** | **241** | **217** | **186** | **131** |
| **Triedy spolu** | **10** | **9** | **9** | **8** | **6** |
| triedy 1. roč. | 3 | 2 | 2 | 1 | 1 |
| triedy 2. roč. | 2 | 3 | 2 | 2 | 1 |
| triedy 3. roč. | 2 | 2 | 3 | 2 | 2 |
| triedy 4. roč. | 3 | 2 | 2 | 3 | 2 |

Gymnázium Jozefa Cígera Hronského je financované zo štátnych zdrojov, podľa normatívov schválených MŠVVaŠ SR každý rok osobitne (z**ákon č. 596/2003 Z. z.** o štátnej správe v školstve a školskej samospráve a o zmene a doplnení niektorých zákonov v znení neskorších predpisov (§9 ods.12) - spôsob poskytovania finančných prostriedkov VÚC školám a školským zariadeniam. V posledných rokoch, z dôvodu znižovania počtu prvých ročníkov VUC Žilina, zaznamenalo Gymnázium Jozefa Cígera Hronského finančné problémy z dôvodu nižšieho povoleného počtu žiakov školy.

**Vývoj počtu žiakov, tried a rozpočtu v Gymnáziu J.C. Hronského**

(rokoch 2010 až 2014)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | |  | |  |  | | |  | |  | |  | |  |
| **Rozpočet** | | | | | Rok | | | | | | | |
| **2010** | **2011** | **2012** | | **2013** | | **2014** | |
| **Rozpočet schválený** | príjmy | | | | 1 300 |  |  | |  | |  | |
| osobné | | | | 337 469 | 297 651 | 255 736 | | 231 086 | | 224 594 | |
| prevádzkové | | | | 76 623 | 73 665 | 57 960 | | 54 769 | | 37 459 | |
| spolu | | | | **415 392** | **371 316** | **313 696** | | **285 855** | | **262 053** | |
| **Normatívny rozpočet** | osobné | | | | 278 877 | 255 736 | 243 249 | | 224 594 | | 169 013 | |
| prevádzkové | | | | 63 609 | 57 960 | 52 423 | | 46 823 | | 33 786 | |
| spolu | | | | **342 486** | **313 696** | **295 672** | | **271 417** | | **202 799** | |
| **Úprava** | Rozpočtových finančných prostriedkov | | osobné | | 9 828 | -690 | 25 915 | | 20 736 | | -64 032 | |
| prevádzkové | | 4 647 | -11 058 | -3 191 | | -12 663 | | -4 094 | |
|  | |  |  |  | |  | |  | |
| Mimorozpočtových finančných prostriedkov | | osobné | | 1 063 | 1 310 | 1 473 | | 2 459 | | 0 | |
| prevádzkové | | 73 511 | 1 087 | 1 744 | | 6 928 | | 0 | |
| kreditové p. | | 0 | 1 230 | 0 | | 1 728 | | 0 | |
| strava žiaci | | 16 375 | 15 502 | 17 036 | | 15 563 | | 10 594 | |
| projekty | | 1 500 | 0 | 0 | | 0 | | 0 | |
| vrátené | | 5 | 5 | 6 | | 6 | | 8 | |
| odchodné | | 0 | 0 | 706 | | 772 | | 0 | |
| príjmy | | -1 300 | 0 | 0 | | 0 | | 0 | |
| **Rozpočet záverečný** | | | | | **521 021** | **378 702** | **357 385** | | **321 384** | | **204 529** | |

**Rozpočet školy na žiaka:**

|  |  |  |  |  |  |
| --- | --- | --- | --- | --- | --- |
|  | **2010** | **2011** | **2012** | **2013** | **2014** |
| Počet žiakov | **282** | **241** | **217** | **186** | **131** |
| Schválený rozpočet (€) | 416892 | 378702 | 313696 | 285855 | 274518 |
| Záverečný rozpočet (€) | 521021 | 378702 | 357385 | 321384 |  |
| Priemer na 1 žiaka (€) | **1847,6** | **1571,4** | **1646,9** | **1727,9** |  |

V rozpočte Gymnázia J.C. Hronského sú započítané aj finančné prostriedky poskytnuté VUC na originálne pôsobnosti - na stravovanie žiakov v školskej jedálni, školou získané finančné prostriedky na rozvojové projekty, výmenu okien, odchodné, kreditové príplatky, navýšenie finančných prostriedkov z dôvodu zvýšenia platov pedagogických zamestnancov.

Znížením počtu tried a tým znížením počtu žiakov škola nezvláda náklady na mzdy a prevádzku školy.

**Vytvorením Spojenej školy sa znížia náklady:**

* gymnázia na stravovanie žiakov (budú sa stravovať v školskej jedálni, ktorá bude finančné prostriedky dostávať cez OÚ);
* gymnázia za prenajímanie telocvične (nemá vlastnú, používať bude telocvične vo vlastnej škole;
* na prevádzku oboch škôl za teplo, keďže budova základnej školy je projektovaná s kapacitou 1000 žiakov a, k 1 .9. 2014, bude mať spolu len 286 žiakov;
* jedno riaditeľstvo;

**Ďalšie podmienky:**

Vybavenie školy, podľa predbežnej dohody, bude na Mesto Vrútky prevedené za 10 tis. € (rozhodne Zastupiteľstvo ŽSK 26.6.2014).

Budova bude prevedená na základe spoločnej dohody o prevode pozemkov vo vlastníctve Mesta Vrútky pod cestami, ktoré sú v správe VÚC Žilina, na ŽSK.

Projekt Vzdelávajme sa po novom (v hodnote 125379,24 €) bude ku dňu spojeniu škôl ukončený a zariadenie v hodnote 39 878 € bude prevedené na nového zriaďovateľa.

V rámci navrhovanej zmeny zriaďovateľa Gymnázia Jozefa Cígera Hronského vo Vrútkach je potrebné, okrem iného, **stanovisko Mestského zastupiteľstva Vrútky k vyradeniu Základnej školy s materskou školou, ktorej organizačnou zložkou je školský klub detí, k 31.8.2015 a stanovisko k zaradeniu Spojenej školy, k 1.9.2015.**

Zriaďovacia listina novej školy bude obsahovať:

1. Označenie zriaďovateľa: Mesto Vrútky

2. Názov školy: Spojená škola

3. Druh a typ školy:

4. Sídlo školy: Vrútky, Ulica M.R.Štefánika 1

5. Identifikačné číslo školy:

6. Súčasti školy: Materská škola

Ulica I. československej brigády 29, Vrútky

Základná škola, s organizačnou zložkou ŠKD

Ulica M.R.Štefánika 1, Vrútky

Gymnázium J. C. Hronského

Ulica M.R.Štefánika 1, Vrútky

7. Vyučovací jazyk školy: Slovenský

8. Forma hospodárenia školy: Rozpočtová organizácia zriadená Mestom Vrútky

9. Dátum zriadenia školy: 1. 9. 2015

10. Doba, na ktorú sa škola zriaďuje: na dobu neurčitú

Ostatné, zákonom stanovené náležitosti zriaďovacej listiny budú po zriadení školy v Zriaďovacej listine Spojenej školy.